CELEX: 52009PC0038(01)
Language: mt
Date: 2009-01-28
Title: Proposta għal regolament tal-Kunsill li jemenda r-regolament tal-Kunsill (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)

Avviż Legali Importanti

|

52009PC0038(01)

Proposta għal regolament tal-Kunsill li jemenda r-regolament tal-Kunsill (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)  /* KUMM/2009/0038 finali - CNS 2009/0011 */  

	[pic] | KUMMISSJONI TAL-KOMUNITAJIET EWROPEJ |Brussel 28.1.2009KUMM(2009) 38 finali2009/0011 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)Proposta għalDEĊIŻJONI TAL-KUNSILLli temenda d-Deċiżjoni tal-Kunsill 2006/493/KE li tistipula l-ammont tal-appoġġ Komunitarju favur l-iżvilupp rurali għall-perjodu mill-1 ta' Jannar 2007 sal-31 ta' Diċembru 2013, it-tqassim annwali tiegħu kif ukoll l-ammont minimu li għandu jkun ikkonċentrat fir-reġjuni eliġibbli taħt l-Objettiv ta' KonverġenzaMEMORANDUM TA’ SPJEGAZZJONIIl-Kunsill tal-Unjoni Ewropea tal-11 u tat-12 ta’ Diċembru 2008 qabel dwar Pjan Ewropew għall-Irkupru Ekonomiku (EERP), li jipprevedi l-bidu ta’ azzjoni prijoritarja biex l-ekonomiji Ewropej ikunu jistgħu jaġġustaw b’rata aktar mgħaġġla għall-isfidi attwali, abbażi ta’ sforz totali ekwivalenti għal madwar 1.5% tal-PGD tal-Unjoni Ewropea (ċifra li tammonta għal madwar EUR 200 biljun). Minn dan l-ammont, EUR 1.5 biljun għandhom ikunu disponibbli għall-Istati Membri kollha permezz tal-Fond Agrikolu Ewropew għall-Iżvilupp Rurali (FAEŻR) bil-għan li jiġi żviluppat l-internet tal-broadband f’żoni rurali u li jissaħħaħ il-mod li bih jiġu indirizzati l-isfidi l-ġodda kif definiti fil-kuntest tal-valutazzjoni tar-riforma ta’ nofs il-mandat tal-Politika Agrikola Komuni fl-2003 – il-“Kontroll tas-Saħħa” – li tlesta f’Novembru 2008. Terz minn dan l-ammont (EUR 0.5 biljun) għandu jintefaq fuq operazzjonijiet marbuta mal-isfidi l-ġodda u żewġ terzi (EUR 1 biljun) fuq l-iżvilupp tal-infrastruttura għall-internet bil-broadband f’żoni rurali. Il-motivazzjoni għal din l-allokazzjoni ta’ fondi addizzjonali għaż-żewġ oqsma prijoritarji tal-politika tal-UE għall-iżvilupp rurali hija din li ġejja:Il-komunitajiet rurali jistgħu jkunu fost l-aktar vulnerabbli għat-taqlib ekonomiku. Fi żminijiet diffiċli, jkun hemm riskju ogħla ta’ esklużjoni u meta l-ekonomija terġa’ tibda tikber, jista' jkun li l-benefiċċji jaslu aktar bil-mod.Waħda mill-aktar għodod importanti fl-ekonomija moderna hija l-internet tal-broadband. Fl-Ewropa tal-lum, dan jiftaħ it-toroq lejn impjiegi ġodda, l-akkwist ta’ ħiliet ġodda, l-identifikazzjoni ta’ swieq ġodda u t-tnaqqis tal-ispejjeż. Huwa essenzjali għall-iskejjel, il-libreriji u l-uffiċċji tal-gvern kif ukoll għan-negozju. Dan sar għodda essenzjali biex l-ekonomija moderna taħdem. Iżda għadhom jeżistu punti vojta - Komunitajiet fejn is-suq ma wassalx il-kopertura, minħabba l-popolazzjonijiet imferrxa u l-ispejjeż għolja. Huwa għalhekk li l-Pjan Ewropew għall-Irkupru Ekonomiku ħoloq il-mira li n-netwerks tal-broadband għandhom jiġu żviluppati sabiex tinkiseb kopertura ta’ 100% bl-internet ta’ veloċità għolja sal-2010. Dan enfasizza wkoll il-ħtieġa li r-rendiment ta’ ħafna netwerks eżistenti għandu jittejjeb, flimkien ma' sforzi għall-promozzjoni ta’ investimenti kompetittivi fin-netwerks tal-fibri u li jinħeles l-ispektrum għall-broadband mingħajr fili.L-appoġġ għall-infrastruttura tal-broadband huwa wkoll iffavorit mill-possibbiltà li l-Istati Membri jagħżlu rati speċifiċi għall-intensità tal-għajnuna għall-investimenti f'infrastrutturi pubbliċi fiż-żoni rurali, saħansitra b'massimu ta' 100%. Dan diġà joħloq bażi tajba għall-assorbiment tal-fondi għall-broadband mill-Pjan ta’ Rkupru. Għal operazzjonijiet oħra ta’ infrastrutturi mhux pubbliċi, japplikaw ir-rati kif iddefiniti taħt ir-regoli ġenerali għall-għajnuna mill-Istat.Barra minn hekk, l-Istati Membri għandhom jiżguraw li l-implimentazzjoni ta’ fondi addizzjonali mill-Pjan ta’ Rkupru issir bl-aktar rata mgħaġġla possibbli, saħansitra mill-2009 sabiex b'hekk tingħata tweġiba f'waqtha għall-kriżi ekonomika.L-UE diġà tuża l-iżvilupp rurali biex tippromwovi t-tkabbir fl-ekonomiji rurali u s-saħħa kumplessiva tas-soċjetà rurali. Il-“Kontroll tas-Saħħa” tal-PAK identifika sensiela ta’ sfidi ġodda ta' rilevanza partikolari għall-agrikoltura Ewropea. Jekk dawn l-isfidi jiġu indirizzati aktar malajr, il-komunitajiet agrikoli jkunu jistgħu jibdew jaħdmu aktar malajr f’dan ir-rigward u jkunu f’qagħda aħjar biex jilqgħu ċirkostanzi ekonomiċi mtejba. Dan jimxi fil-passi tal-Pjan tal-Irkupru li enfasizza l-implimentazzjoni aktar mgħaġġla tal-azzjonijiet strutturali tal-UE, biex l-investiment isir minn kmieni fiż-żminijiet diffiċli.2009/0011 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 36 u 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Wara li kkonsulta l-Kumitat Ekonomiku u Soċjali Ewropew[3],Wara li kkonsulta l-Kumitat tar-Reġjuni[4],Billi:(1) Il-Kunsill Ewropew, fil-laqgħa tiegħu fil-11 u t- 12 ta’ Diċembru2008, approva Pjan Ewropew għall-Irkupru Ekonomiku (EERP), li jipprevedi l-bidu ta’ azzjonijiet prijoritarji biex l-ekonomiji tal-Istati Membri jkunu jistgħu jaġġustaw b’rata aktar mgħaġġla għall-isfidi kurrenti. Dan huwa bbażat fuq ekwivalent ta’ sforz totali ekwivalenti għal madwar 1.5% tal-PGD tal-Unjoni Ewropea, ċifra li tgħodd madwar EUR 200 biljun.(2) Minn dan l-ammont, EUR 1.5 biljun għandhom ikunu disponibbli għall-Istati Membri kollha permezz tal-Fond Agrikolu Ewropew għall-Iżvilupp Rurali (FAEŻR) bil-għan li jiġi żviluppat l-internet tal-broadband f’żoni rurali u li jissaħħu l-operazzjonijiet marbuta mal-prijoritajiet stipulati fl-Artikolu 16a(1)(a) sa (f) tar-Regolament tal-Kunsill (KE) Nru 1698/2005[5] (minn issa ‘l quddiem “sfidi ġodda”).(3) Huma meħtieġa diversi emendi għar-Regolament (KE) Nru 1698/2005, sabiex jiġi stabbilit il-qafas legali ħalli l-Istati Membri jkunu jistgħu jużaw l-ammont imsemmi hawn fuq, f’kontinwità mal-emendi mdaħħla bir-Regolament tal-Kunsill (KE) Nru [X] tal-[...] li jemenda r-Regolament (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)[6] [ Regolament dwar il-Kontroll tas-Saħħa tal-Iżvilupp Rurali ] li jippermetti l-użu ta’ ammonti li jirriżultaw minn modulazzjoni obbligatorja miżjuda u fondi mhux użati ġġenerati taħt l-Artikolu 136 tar-Regolamen ttal-Kunsill (KE) Nru [X] ta’ [...] li jistabbilixxi regoli komuni għal skemi ta’ appoġġ dirett taħt il-politika agrikola komuni u li jistabbilixxi ċerti skemi ta’ appoġġ għall-bdiewa[7] dwar operazzjonijiet marbuta mal-“isfidi ġodda”.(4) Sabiex jiġi żgurat li t-tqassim tal-kontribuzzjoni Komunitarja addizzjonali f’kull Stat Membru tintuża b’konsistenza mal-għanijiet taż-żewġ pakketti ta’ politika (sfidi ġodda u l-internet tal-broadband), l-Istati Membri għandhom jispeċifikaw fil-pjanijiet strateġiċi nazzjonali l-ammont indikattiv li jirriżulta mill-modulazzjoni obbligatorja flimkien mal-fondi mhux użati ġġenerati taħt l-Artikolu 136 tar-Regolament (KE) Nru ....[8] u ż-żieda fl-impenji globali kif stipulati bid-Deċiżjoni tal-Kunsill 2006/493/KE[9] kif emendata bid-Deċiżjoni........[10]. Dawn l-ammonti jkunu allokati għall-infrastruttura tal-internet tal-broadband f’żoni rurali minn naħa waħda u għall-“isfidi l-ġodda” min-naħa l-oħra.(5) Minħabba r-riżorsi addizjonali li għandhom isiru disponibbli bħala appoġġ Komunitarju għall-iżvilupp rurali taħt l-EERP, huwa meħtieġ li l-Istati Membri jirrevedu l-Pjan Strateġiku Nazzjonali (NSP). Peress li l-Istati Membri kollha se jirċievu fondi addizzjonali bħal dawn mill-2009, kollha għandhom ikunu obbligati jirrevedu l-NSP tagħhom sat-30 ta' Ġunju 2009.(6) Il-Konklużjonijiet tal-Kunsill Ewropew tat-12 ta’ Diċembru 2008 jfakkru l-appoġġ tal-Kunsill Ewropew taħt l-EERP, b'mod partikolari, l-iżvilupp tal-internet tal-broadband, inkluż f'żoni li mhumiex moqdija tajjeb. Minħabba li ż-żoni rurali kemm-il darba jbatu minn nuqqasijiet fl-aċċess għall-internet, l-appoġġ għall-infrastrutturi tal-broadband fiż-żoni rurali għandu jissaħħaħ taħt l-appoġġ għall-FAEŻR. Fid-dawl tal-importanza ta' din il-prijorità, fil-programmi tagħhom, l-Istati Membri għandhom jipprovdu għal operazzjonijiet marbuta ma’ din il-prijorità sa tmiem l-2009. Lista tat-tipi ta’ operazzjonijiet marbuta mal-infrastrutturi tal-broadband għandha tiġi stabbilita sabiex tgħin lill-Istati Membri jidentifikaw l-operazzjonijiet rilevanti fil-kuntest tal-qafas legali għall-iżvilupp rurali.(7) Hekk kif il-fondi addizzjonali mill-EERP se jsiru disponibbli għall-Istati Membri kollha fl-2009, l-Istati Membri kollha għandhom jipprovdu fil-programmi tagħhom tal-iżvilupp rurali għal tipi ta’ operazzjonijiet marbuta mal-isfidi l-ġodda, saħansitra f’dik is-sena stess.(8) L-obbligu li jiġu ppreżentati programmi riveduti tal-iżvilupp rurali sat-30 ta’ Ġunju 2009 għandu, għalhekk, jiġi estiż għall-Istati Membri kollha.(9) Minħabba l-użu addizzjonali, speċifiku u vinkolanti tar-riżorsi finanzjarji, li jirriżulta mill-applikazzjoni tal-modulazzjoni obbligatorja skont ir-Regolament (KE) Nru .../..., tal-ammonti ġġenerati taħt l-Artikolu 136 tal-istess Regolament u tal-ammonti li għandhom isiru disponibbli bħala appoġġ Komunitarju għall-iżvilupp rurali taħt l-EERP, il-bilanċ stabbilit bejn l-objettivi ta' appoġġ għall-iżvilupp rurali m'għandux ikun affettwat minn dawk ir-riżorsi finanzjarji.(10) Iż-żoni rurali ta’ spiss tonqoshom l-infrastruttura tal-broadband, kemm fuq skala żgħira kif ukoll fuq skala kbira. Din tal-aħħar tista’ tkun kruċjali biex jinqdew żoni rurali inqas aċċessibbli. Sabiex jiġi żgurat l-użu l-aktar effikaċi tar-riżorsi disponibbli u sabiex ikun jista’ jseħħ l-iżvilupp sostantiv tal-internet tal-broadband fiż-żoni rurali, l-operazzjonijiet pertinenti għandhom jitqiesu bħala eliġibbli mingħajr limitu fuq id-daqs tal-infrastruttura relatata. Għalhekk, il-limitu li jeżisti fid-daqs għall-infrastruttura tas-servizzi bażiċi għall-ekonomija u l-popolazzjoni rurali m’għandux jeżisti għall-operazzjonijiet marbuta mal-infrastrutturi tal-broadband.(11) Sabiex jitwettqu l-għanijiet speċifiċi ta’ politika li jissaħħu l-operazzjonijiet marbuta mal-isfidi l-ġodda u li jiġu żviluppati l-infrastrutturi tal-internet tal-broadband, huwa meħtieġ li jkun ipprovdut li r-riżorsi finanzjarji li jsiru disponibbli bħala appoġġ Komunitarju għall-iżvilupp rurali taħt l-EERP, għandhom jintużaw għal ċerti għanijiet speċifiċi u li dan l-obbligu għandu jiġi kkombinat mal-obbligu eżistenti għall-ammonti li jirriżultaw mill-modulazzjoni obbligatorja u l-ammonti ġġenerati taħt l-Artikolu 136 tar-Regolament (KE) Nru ....(12) Minħabba l-importanza tal-operazzjonijiet tal-broadband fuq il-livell Komunitarju, iż-żieda tal-kontribut tal-FAEŻR previst fir-Regolament tal-Kunsill (KE) Nru [X] ta’ […] li jemenda r-Regolament (KE) Nru 1698/2005 [ Ir-Regolament dwar il-Kontroll tas-Saħħa tal-Iżvilupp Rurali ] għandha tapplika wkoll għal tipi ta’ operazzjonijiet bħal dawn sabiex tiġi ffaċilitata l-implimentazzjoni tagħhom.(13) Bħala għajnuna għall-Istati Membri li huma partikolarment affettwati mill-kriżi ekonomika u li għandhom diffikultajiet biex jipprovdu r-riżorsi finanzjarji nazzjonali biex jintużaw il-fondi disponibbli tal-FAEŻR, rati ogħla ta' kofinanzjament għandhom ikunu permessi eċċezzjonalment fl-2009.(14) Peress li l-miżuri pprovduti fl-emendi proposti għandhom ikopru l-2009, dan ir-Regolament għandu japplika mill-1 ta’ Jannar 2009.(15) Għalhekk ir-Regolament (KE) Nru 1698/2005 għandu jiġi emendat skont dan,ADOTTA DAN IR-REGOLAMENT:Artikolu 1Ir-Regolament (KE) Nru 1698/2005 huwa emendat kif ġej:(1) Fl-Artikolu 11(3), il-punt (d) hu mibdul b'dan li ġej:"(d) lista tal-programmi tal-iżvilupp rurali li jimplimentaw il-pjan ta’ strateġija nazzjonali, allokazzjoni indikattiva mill-FAEŻR għal kull programm, inklużi l-ammonti stipulati fl-Artikolu 12(2) tar-Regolament (KE) Nru 1290/2005, u indikazzjoni separata tal-ammonti stipulati fl-Artikolu 69(5a) ta’ dan ir-Regolament, li tispeċifika liema ammont għandu jintefaq fuq operazzjoniiet tat-tip imsemmija fl-Artikolu 16a(1)(g) ta’ dan ir-Regolament;”(2) Fl-Artikolu 12a, il-paragrafu 1 huwa mibdul b'dan li ġej:"1. L-Istati Membri għandhom jirrevedu, skont il-proċedura msemmija fl-Artikolu 12(1), il-pjan ta’ strateġija nazzjonali tagħhom skont ir-reviżjoni tal-linji gwida strateġiċi Komunitarji kif imsemmijin fl-Artikolu 10.”(3) L-Artikolu 16a jinbidel b’dan li ġej:"Artikolu 16a Operazzjonijiet speċifiċi relatati ma’ ċerti prijoritajiet1. sal-31 ta’ Diċembru 2009, l-Istati Membri għandhom, fil-programmi tal-iżvilupp rurali tagħhom, skont il-ħtiġijiet speċifiċi tagħhom, jipprovdu għal tipi ta’ operazzjonijiet li għandhom il-prijoritajiet li ġejjin kif deskritti fil-linji gwida strateġiċi Komunitarji u speċifikati aktar fil-pjanjiet nazzjonali strateġiċi:(a) it-tibdil fil-klima,(b) is-sorsi ta’ enerġija li tiġġedded,(c) il-ġestjoni tal-ilma,(d) il-bijodiversità,(e) miżuri anċillari għar-ristrutturar tas-settur tal-ħalib,(f) innovazzjoni marbuta mal-prijoritajiet imsemmija fil-punti (a) sa (d),(g) l-infrastruttura tal-internet tal-broadband fiż-żoni rurali.It-tipi ta’ operazzjonijiet li għandhom jintrabtu mal-prijoritajiet imsemmija fil-punti (a) sa (f) tal-ewwel subparagrafu għandhom ikunu mmirati lejn il-kisba ta’ effetti bħall-effetti potenzjali msemmija fl-Anness II. Lista indikattiva ta’ tipi ta’ operazzjonijiet bħal dawn u l-effetti potenzjali tagħhom tidher fl-Anness II. Lista ta' tipi ta' oeprazzjonijiet marbuta mal-prijorità msemmija fil-punt (g) tal-ewwel subparagrafu tinsab fl-Anness III.Il-programmi riveduti tal-iżvilupp rurali, marbuta mal-operazzjonijiet imsemmija f’dan il-paragrafu għandhom jittressqu lill-Kummissjoni sa mhux aktar tard mit-30 ta’ Ġunju 2009.2. Mill-1 ta’ Jannar 2009, għal tipi ta’ operazzjonijiet imsemmijin fil-paragrafu 1(a) sa (f) ta’ dan l-Artikolu, ir-rati tal-intensità tal-għajnuna ffissati fl-Anness I jistgħu jiżdiedu b’10 punti perċentwali.3. Sal-31 ta’ Diċembru 2009, kull programm tal-iżvilupp rurali għandu jinkludi wkoll:(a) il-lista tat-tipi ta’ operazzjonijiet u t-tagħrif imsemmijin fl-Artikolu 16(c) dwar it-tipi speċifiċi ta’ operazzjonijiet imsemmijin fil-paragrafu 1 ta’ dan l-Artikolu.(b) tabella li tiddefinixxi għall-perjodu mill-1 ta’ Jannar 2009 sal-31 ta’ Diċembru 2013 il-kontribut totali tal-Komunità għal tipi ta’ operazzjonijiet imsemmija fil-punti (a) sa (f) tal-paragrafu 1 u l-kontribuzzjoni Komunitarja għal tipi ta’ operazzjonijiet imsemmija fil-punt (g) tal-paragrafu 1.”(4) Fl-Artikolu 17, il-paragrafu 3 għandu jinbidel b’dan li ġej:"3. L-ammonti ekwivalenti għal dawk li jirriżultaw mill-applikazzjoni tal-modulazzjoni obbligatorja skont l-Artikolu 69(5a) u mill-2011 'il quddiem, flimkien mal-ammonti ġġenerati skont l-Artikolu 136 tar-Regolament (KE) Nru ...u l-ammont imsemmi fl-Artikolu 69(2a) ta' dan ir-Regolament m’għandhomx jitqiesu fil-kontribut totali tal-FAEŻR li minnu l-kontribut finanzjarju Komunitarju minimu għal kull assi jiġi kkalkulat kif stipulat fil-paragrafi 1 u 2 ta’ dan l-Artikolu.”(5) Fl-Artikolu 56 tiddaħħal is-sentenza li ġejja:“Il-limitazzjoni fid-daqs għall-infrastruttura m’għandhiex tapplika għall-operazzjonijiet imsemmija fl-Artikolu 16a(1)(g).”(6) L-Artikolu 69 qed jiġi emendat kif ġej:(a) jiżdied il-paragrafu l-ġdid 2a:"2a. Il-parti tal-ammont imsemmi fil-paragrafu 1 ta’ dan l-Artikolu li tirriżulta minn żieda tal-impenji globali kif stabbiliti bid-Deċiżjoni tal-Kunsill 2006/493/KE kif emendata bid-Deċiżjoni …..[11] għandha tkun disponibbli mill-1 ta’ Jannar 2009. Għandha tkun allokata għal tipi ta’ operazzjonijiet marbuta mal-prijoritajiet stipulati fl-Artikolu 16a(1) u għandha tintefaq hekk:(a) terz (EUR 0.5 biljun) fuq tipi ta’ operazzjonijiet marbuta mal-prijoritajiet stipulati fl-Artikolu 16a(1)(a) sa (f);(b) żewġ terzi (EUR 1 biljun) fuq tipi ta’ operazzjonijiet marbuta mal-prijoritajiet stipulati fl-Artikolu 16a(1)(g).”(b) il-paragrafi 5a u 5b jinbidlu b’dan li ġej:"5a. Ammont ugwali għall-aggregat tal-ammonti li jirriżultaw mill-applikazzjoni tal-modulazzjoni obbligatorja skont l-Artikolu [9(4)] u l-Artikolu [10(4)] u mill-2011 ’il quddiem, flimkien mal-ammonti ġġenerati skont l-Artikolu 136 tar-Regolament (KE) Nru … u terz mis-sehem tal-ammont tal-Istati Membri tal-ammont imsemmi fil-paragrafu 2a, kif stipulat fid-Deċiżjoni tal-Kummissjoni li tistabbilixxi t-tqassim, skont l-Istati Membri, għandu jintefaq esklussivament mill-Istati Membri mill-1 ta’ Jannar 2009 bħala appoġġ Komunitarju taħt il-programmi attwali tal-iżvilupp rurali għal operazzjonijiet tat-tipi msemmija fl-Artikolu 16a(1)(a) sa (f) ta’ dan ir-Regolament.Żewġ terzi tas-sehem tal-Istati Membri tal-ammont imsemmi fil-paragrafu 2a kif stabbilit fid-Deċiżjoni tal-Kummissjoni li tistabbilixxi t-tqassim skont l-Istati Membri għandhom jintefqu esklussivament mill-Istati Membri mill-1 ta’ Jannar 2009 bħala appoġġ Komunitarju taħt il-programmi attwali tal-iżvilupp rurali għal-operazzjonijiet tat-tipi msemmija fl-Artikolu 16a(1)(g) ta’ dan ir-Regolament.5b. Jekk fl-għeluq tal-programm, l-ammont reali tal-kontribuzzjoni Komunitarja li jkun intefaq fuq l-operazzjonijiet imsemmijin fl-Artikolu 16a(1), jkun iżgħar mill-ammont imsemmi fil-paragrafu 5a ta’ dan l-Artikolu, id-differenza għandha tkun rimborżata mill-Istat Membru lill-baġit tal-Komunità sal-ammont li bih l-allokazzjonijiet totali disponibbli għall-operazzjonijiet minbarra dawk imsemmijin fl-Artikolu 16a(1) jkunu nqabżu.Barra minn hekk, jekk, fl-għeluq tal-programm, l-ammont reali tal-kontribuzzjoni Komunitarja li jkun intefaq fuq l-operazzjonijiet imsemmijin fl-Artikolu 16a(1), ikun iżgħar mill-ammont imsemmi fil-paragrafu 5a ta’ dan l-Artikolu għal dawk it-tipi ta' operazzjonijiet, id-differenza għandha tkun rimborżata mill-Istat Membru lill-baġit tal-Komunitajiet Ewropej sal-ammont li bih l-allokazzjonijiet totali disponibbli għall-operazzjonijiet minbarra dawk imsemmijin fl-Artikolu 16a(1)(g) jkunu nqabżu. Madankollu, jekk l-ammont reali tal-kontribut Komunitarju li jintefaq fuq operazzjonijiet minbarra dawk imsemmija fl-Artikolu 16a(1) ikun aktar baxx mill-allokazzjonijiet disponibbli għal dawk it-tipi ta' operazzjonijiet, l-ammont li għandu jkun rimborżat għandu jitnaqqas b'dik id-differenza.Flimkien ma’ dan, jekk, fl-għeluq tal-programm, l-ammont reali tal-kontribuzzjoni Komunitarja li jkun intefaq fuq l-operazzjonijiet imsemmijin fl-Artikolu 16a(1)(g), ikun iżgħar mill-ammont imsemmi fil-paragrafu 5a ta’ dan l-Artikolu għal dawk it-tipi ta' operazzjonijiet, id-differenza għandha tkun rimborżata mill-Istat Membru lill-baġit tal-Komunitajiet Ewropej sal-ammont li bih l-allokazzjonijiet totali disponibbli għall-operazzjonijiet minbarra dawk imsemmijin fl-Artikolu 16a(1)(a) sa (f) jkunu nqabżu. Madankollu, jekk l-ammont reali tal-kontribut Komunitarju li jintefaq fuq operazzjonijiet minbarra dawk imsemmija fl-Artikolu 16a(1) ikun aktar baxx mill-allokazzjonijiet disponibbli għal dawk it-tipi ta' operazzjonijiet, l-ammont li għandu jkun rimborżat għandu jitnaqqas b'dik id-differenza.”(7) Fl-Artikolu 70(4), it-tieni sub-paragrafu jinbidel b’dan li ġej:“Minkejja l-limiti stabbiliti fil-paragrafu 3, il-kontribuzzjoni tal-FAEŻR tista’ tiżdied sa 90% għar-reġjuni ta' konverġenza u għal 75% għar-reġjuni mhux ta' konverġenza għall-operazzjonijiet tat-tipi msemmija fl-Artikolu 16a(1) ta' dan ir-Regolament, sal-ammont li jirriżulta mill-applikazzjoni tal-modulazzjoni obbligatorja skont l-Artikolu 9(4) u l-Artikolu 10(3) tar-Regolament (KE) Nru …, l-amont imsemmi fl-Artikolu 69(2a) ta’ dan ir-Regolament u, mill-2011, l-ammonti ġġenerati skont l-Artikolu 136 tar-Regolament (KE) Nru …”;(8) Fl-Artikolu 70 għandu jiżdied il-paragrafu 4b li ġej:"4b. B’deroga mil-limiti stabbiliti fil-paragrafi 3 u 4, ir-rata tal-kontribuzzjoni tal-FAEŻR tista’ tiżdied sa massimu ta’ 10 punti perċentwali addizzjonali għal nefqa li għandha titħallas mill-Istati Membri fis-sena 2009. Il-limiti stabbiliti fil-paragrafi 3 u 4 għandhom, madankollu, jkunu rispettati għan-nefqa pubblika totali li tiġġarrab matul il-perjodu ta’ programmazzjoni.”(9) Fl-Anness II, it-titolu jiġi sostitwit b' dan li ġej:“Lista indikattiva b’tipi ta’ operazzjonijiet u l-effetti potenzjali marbuta mal-prijoritajiet imsemmija fl-Artikolu 16a(1)(a) sa (f).”(10) Jiżdied l-Anness III il-ġdid, li t-test tiegħu jinsab fl-Anness għal dan ir-Regolament.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f’ Il-Ġurnal Uffiċjali tal-Unjoni Ewropea.Għandu jibda japplika mill-1 ta' Jannar 2009.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-PresidentANNESS"ANNESS IIILista bit-tipi ta’ operazzjonijiet marbuta mal-prijorità tal-Artikolu 16a(1)(g)Prijorità: L-infrastruttura tal-broadband fiż-żoni rurali. |Tipi ta' operazzjonijiet | Artikoli u miżuri |Il-ħolqien ta’ infrastruttura ġdida għall-broadband, li tinkludi faċilitajiet għat-twassil tas-servizzi (backhaul) (eż. teknoloġiji fissi, teknoloġiċi terrestri bla fili, ibbażati fuq is-satelliti jew kombinazzjoni ta’ teknoloġiji) | Artikolu 56: servizzi bażiċi għall-ekonomija u għall-popolazzjoni rurali |It-titjib tal-infrastruttura eżistenti tal-broadband | Artikolu 56: servizzi bażiċi għall-ekonomija u għall-popolazzjoni rurali |Il-bini ta’ infrastrutturi passivi għall-broadband (eż. xogħol ta’ inġinerija ċivili bħal mogħdijiet u elementi tan-netwerk oħra, bħal dark fibre, eċċ) ukoll f’sinerġiji ma infrastrutturi oħra (l-enerġija, it-trasport, l-ilma, in-netwerks tad-dranaġġ eċċ). | Artikolu 56: servizzi bażiċi għall-ekonomija u għall-popolazzjoni rurali |"RAPPORT FINANZJARJU |1. | INTESTATURA TAL-BAĠIT 05 04 05 01 | APPROPRJAZZJONIJIET 2009: AI: EUR 13,623,504,584 PA: EUR 9 135 331 205 |2. | TITLU Ir-Regolament tal-Kunsill li jemenda r-Regolament (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) |3. | BAŻI LEGALI L-Artikoli 36 u 37 tat-Trattat |4. | MIRI: li jiġi emendat ir-Regolament 1698/2005 sabiex l-Istati Membri jkunu jistgħu jużaw l-appoġġ addizzjonali ta’ EUR 1.5 biljun għall-programmi tal-iżvilupp rurali fil-qafas tal-Pjan Ewropew għall-Irkupru Ekonomiku (EERP) miftiehem fi ħdan il-Kunsill Ewropew f’Diċembru 2008. Il-modifika tippermetti wkoll, eċċezzjonalment fl-2009, rati ogħla ta’ kofinanzjament biex tingħata għajnuna lill-Istati Membri b’diffikultajiet fil-forniment ta’ riżorsi finanzjarji nazzjonali. |5. | IMPLIKAZZJONIJIET FINANZJARJI (1) | PERJODU TA' 12-IL XAHAR (EUR miljun) | IS-SENA FINANZJARJA ATTWALI 2009 (EUR miljun) | IS-SENA FINANZJARJA LI JMISS 2010 (EUR miljun) |5.0 | NEFQA - IDDEBITATA LILL-BAĠIT TAL-KE (il-prezzijiet attwali) - AWTORITAJIET NAZZJONALI - OĦRAJN | – | AI: +1 500 AĦ: – | AI: – AĦ: +750 |5.1 | DĦUL - RIŻORSI PROPRJI TAL-KE (TAXXI/DAZJI DOGANALI) - NAZZJONALI | – | – | – |2011 | 2012 | 2013 |5.0.1 | NEFQA STMATA (il-prezzijiet attwali) AI AĦ | – + 750 | – – | – – |5.1.1 | DĦUL STMAT | – | – | – |5.2 | METODU TA' KALKOLU – |6.0 | IL-PROĠETT JISTA' JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA LE |6.1 | IL-PROĠETT JISTA' JIĠI FFINANZJAT MIT-TRASFERIMENT BEJN IL-KAPITOLI TAL-BAĠIT PREŻENTI? | IVA LE |6.2 | SE JKUN HEMM BŻONN TA' BAĠIT SUPPLIMENTARI? | IVA LE |6.3 | SE JKUN HEMM BŻONN LI L-APPROPRJAZZJONIJIET JIDĦLU FIL-BAĠITS FUTURI? | IVA LE |6.4 | OĦRAJN | (2) |OSSERVAZZJONIJIET (1) L-emenda proposta se jkollha l-impatt tagħha esklussivament fuq is-sena finanzjarja 2009 fir-rigward tal-approprjazzjonijiet tal-impenji. Għall-approprjazzjonijiet tal-ħlasijiet, l-impatt tad-deċiżjoni se jitqassam fuq is-snin finanzjarji 2010 u 2011, b’livell ta’ ħlasijiet stmat għal 750 miljun fis-sena. F’konformità mal-Artikolu 71(1) tar-R 1698/2005, in-nefqa kollha mġarrba mill-Istati Membri, mid-data li l-Kummissjoni tirċievi (sa mhux aktar tard mit-30.6.09) t-talba għal emenda tal-programm, se tkun eliġibbli għar-rimborż. Madankollu, ir-rimborż mill-Kummissjoni jista’ jseħħ biss ladarba jiġu approvati l-programmi emendati, x’aktarx wara l-15.10.09, u dan ifisser li d-dikjarazzjoni lill-Kummissjoni ssir f’Jannar 2010 u r-rimborż fl-2010. L-Anness għad-deċiżjoni jirrifletti l-ammonti mqiegħda għad-dispożizzjoni għall-iżvilupp rurali qabel il-modulazzjoni u trasferimenti oħrajn mill-infiq marbut mas-suq u l-ħlasijiet diretti tal-PAK. (2) Il-finanzjament addizzjonali għall-impenji fl-2009 huwa possibbli peress li l-ammont meħtieġ huwa idsponibbli taħt il-marġni tal-intestatura 2 għall-2009. Baġit ta’ Emenda se jkun disponibbli għal dan l-ammont. Fir-rigward tar-rati eċċezzjonalment ogħla ta’ kofinanzjament għall-2009, l-impatt finanzjarju huwa għal ħlasijiet magħmula mill-Istati Membri fl-2009 (Baġits tal-2009 u l-2010 għall-ħlasijiet Komunitarji). L-impatt jista’ jiġi stmat fuq bażi preliminari għal mhux aktar minn 10% tal-approprjazzjonijiet ta’ ħlas disponibbli fil-baġit għall-2009. Madankollu, ma huma se jintalbu l-ebda riżorsi finanzjarji addizzjonali għall-2009 f’dan l-istadju fid-dawl tal-inċertezzi marbuta maż-żmien li fih jaslu t-talbiet għall-ħlas. Ir-rati ogħla ta’ kofinanzjament għalhekk se jiġu ffinanzjati mill-baġit eżistenti tal-ħlasijiet. Fid-dawl tal-progress fit-tressiq tat-talbiet għall-ħlas mill-Istati Membri, il-Kummissjoni fl-2009 se tirrevedi l-ħtieġa għal approprjazzjonijiet ta’ ħlas addizzjonali u, jekk meħtieġ, tipproponi l-azzjonijiet rilevanti lill-Awtorità tal-Baġit. Ta’ min wieħed jinnota li ċ-ċifri tal-implikazzjoni finanzjarja f’din id-dikjarazzjoni finanzjarja huma riflessi wkoll fid-dikjarazzjoni li tikkorrispondi għall-emenda tad-Deċiżjoni tal-Kunsill 2006/493/KE. |Proposta għalDEĊIŻJONI TAL-KUNSILLli temenda d-Deċiżjoni tal-Kunsill 2006/493/KE li tistipula l-ammont tal-appoġġ Komunitarju favur l-iżvilupp rurali għall-perjodu mill-1 ta' Jannar 2007 sal-31 ta' Diċembru 2013, it-tqassim annwali tiegħu kif ukoll l-ammont minimu li għandu jkun ikkonċentrat fir-reġjuni eliġibbli taħt l-Objettiv ta' KonverġenzaIL-KUNSILL tal-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1698/2005 tal-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)[12] [titlu mhux uffiċjali], u b'mod partikolari l-Artikolu 69(1) tiegħu,Wara li kkunsidra l-proposta mill-Kummissjoni,Billi:(1) Id-Deċiżjoni tal-Kunsill 2006/493/KE[13] li tistipula l-ammont tal-appoġġ Komunitarju favur l-iżvilupp rurali għall-perjodu mill-1 ta' Jannar 2007 sal-31 ta' Diċembru 2013, it-tqassim annwali tiegħu kif ukoll l-ammont minimu li għandu jkun ikkonċentrat fir-reġjuni eliġibbli taħt l-Objettiv ta' Konverġenza(2) Il-Kunsill Ewropew, fil-laqgħa tiegħu fil-11 u t-12 ta’ Diċembru 2008, approva Pjan Ewropew għall-Irkupru Ekonomiku (EERP), li jipprevedi l-bidu ta’ azzjonijiet prijoritarji biex l-ekonomiji tal-Istati Membri jkunu jistgħu jaġġustaw b’rata aktar mgħaġġla għall-isfidi kurrenti.(3) Dan huwa bbażat fuq ekwivalent ta’ sforz totali ekwivalenti ta’ madwar 1.5% tal-PGD tal-Unjoni Ewropea, ċifra li tgħodd madwar EUR 200 biljun. Minn dak l-ammont, EUR 1.5 biljun għandhom ikunu disponibbli għall-Istati Membri kollha permezz tal-Fond Agrikolu Ewropew għall-Iżvilupp Rurali (FAEŻR) bil-għan li jiġi żviluppat l-internet tal-broadband f’żoni rurali u li jissaħħu l-operazzjonijiet marbuta mal-prijoritajiet stipulati fl-Artikolu 16a(1)(a) sa (f) tar-Regolament (KE) Nru 1698/2005 (“sfidi ġodda”). L-ammont disponibbli permezz tal-FAEŻR għadu jinqasam, u terz minnu (EUR 0.5 biljun) għandu jintefaq fuq operazzjonijiet marbuta mal-isfidi l-ġodda u żewġ terzi (EUR 1 biljun) fuq l-iżvilupp tal-infrastruttura għall-internet bil-broadband f’żoni rurali.(4) Id-Deċiżjoni 2006/493/KE għandha għalhekk tiġi emendata kif xieraq,IDDEĊIEDA KIF ĠEJ:Artikolu 1L-Anness tad-Deċiżjoni 2006/493/KE jinbidel bit-test fl-Anness ta' din id-Deċiżjoni.Artikolu 2Din id-Deċiżjoni għandha tapplika mill-1 ta' Jannar 2009.Magħmul fi Brussell, […]Għall-KunsillIl-PresidentANNESSL-ammont totali ta’ approprjazzjonijiet tal-impenji għall-2007-13 (prezzijiet kostanti tal-2004), tqassim annwali u ammont annwali li għandu jiġi kkonċentrat f’reġjuni eliġibbli taħt l-Objettiv ta’ Konverġenza (*)prezzijiet tal-2004 f’EUR (**) | 2007 | 2008 | 2009 | 2010 | 2011 | 2012 | 2013 | Total |L-ammont totali għall-UE-25 flimkien mal-Bulgarija u r-Rumanija | 9.325.497.783 | 10.788.767.263 | 11.873.603.971 | 10.278.583.653 | 9.824.886.713 | 9.588.187.168 | 9.356.225.581 | 71.035.752.132 |L-ammont minimu għar-reġjuni eliġibbli taħt l-Objettiv ta' Konverġenza | 27.676.975.284 |(*) Qabel il-modulazzjoni u t-trasferimenti oħrajn minn infiq marbut mas-suq u l-ħlasijiet diretti tal-politika agrikola komuni għall-iżvilupp rurali. |(**) L-ammonti huma approssimati għall-eqreb euro |L-ammont totali ta’ approprjazzjonijiet tal-impenji għall-2007-13 (prezzijiet attwali), tqassim annwali u ammont annwali li għandu jiġi kkonċentrat f’reġjuni eliġibbli taħt l-Objettiv ta’ Konverġenza (*)Prezzijiet Kurrenti f’EUR (**) | 2007 | 2008 | 2009 | 2010 | 2011 | 2012 | 2013 | Total |L-ammont totali għall-UE-25 flimkien mal-Bulgarija u r-Rumanija | 9 896 292 851 | 11 678 108 653 | 13 109 418 209 | 11 575 354 634 | 11 285 706 554 | 11 234 089 442 | 11 181 555 662 | 79 960 526 005 |L-ammont minimu għar-reġjuni eliġibbli taħt l-Objettiv ta' Konverġenza | 31 232 644 963 |(*) (*) Qabel il-modulazzjoni u t-trasferimenti oħrajn minn infiq marbut mas-suq u l-ħlasijiet diretti tal-politika agrikola komuni għall-iżvilupp rurali. |(**) L-ammonti huma approssimati għall-eqreb euro |RAPPORT FINANZJARJU |1. | INTESTATURA TAL-BAĠIT 05 04 05 01 | APPROPRJAZZJONIJIET 2009: AI: EUR 13,623,504,584 PA: EUR 9 135 331 205 |2. | TITOLU Id-Deċiżjoni tal-Kunsill li temenda d-Deċiżjoni tal-Kunsill 2006/493/KE li tistipula l-ammont tal-appoġġ Komunitarju favur l-iżvilupp rurali għall-perjodu mill-1 ta' Jannar 2007 sal-31 ta' Diċembru 2013, it-tqassim annwali tiegħu kif ukoll l-ammont minimu li għandu jkun ikkonċentrat fir-reġjuni eliġibbli taħt l-Objettiv ta' Konverġenza |3. | BAŻI LEGALI Ir-Regolament tal-Kunsill (KE) Nru 1698/2005 |4. | MIRI: li tiġi adattata d-Deċiżjoni 2006/493/KE sabiex jitqies l-appoġġ addizzjonali ta’ EUR 1.5 biljun għall-programmi tal-iżvilupp rurali fil-qafas tal-Pjan Ewropew għall-Irkupru Ekonomiku (EERP) miftiehem fi ħdan il-Kunsill Ewropew f’Diċembru 2008. |5. | IMPLIKAZZJONIJIET FINANZJARJI (1) | PERJODU TA' 12-IL XAHAR (EUR miljun) | IS-SENA FINANZJARJA ATTWALI 2009 (EUR miljun) | IS-SENA FINANZJARJA LI JMISS 2010 (EUR miljun) |5.0 | NEFQA - IDDEBITATA LILL-BAĠIT TAL-KE (il-prezzijiet attwali) - AWTORITAJIET NAZZJONALI - OĦRAJN | – | AI: +1 500 PA: – | AI: – PA: +750 |5.1 | DĦUL - RIŻORSI PROPRJI TAL-KE (TAXXI/DAZJI DOGANALI) - NAZZJONALI | – | – | – |2011 | 2012 | 2013 |5.0.1 | NEFQA STMATA (il-prezzijiet attwali) AI PA | – + 750 | – – | – – |5.1.1 | DĦUL STMAT | – | – | – |5.2 | METODU TA' KALKOLU – |6.0 | IL-PROĠETT JISTA' JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI? | IVA LE |6.1 | IL-PROĠETT JISTA' JIĠI FFINANZJAT MIT-TRASFERIMENT BEJN IL-KAPITOLI TAL-BAĠIT PREŻENTI? | IVA LE |6.2 | SE JKUN HEMM BŻONN TA' BAĠIT SUPPLIMENTARI? | IVA LE |6.3 | SE JKUN HEMM BŻONN LI L-APPROPRJAZZJONIJIET JIDĦLU FIL-BAĠITS FUTURI? | IVA LE |6.4 | OĦRAJN | (2) |OSSERVAZZJONIJIET (1) Din id-deċiżjoni li tapprova ammont ta’ appoġġ addizzjonali għall-programmi ta’ żvilupp rurali (+ €1.5 biljun)se jkollha impatt esklussiv fuq is-sena finanzjarja 2009 fir-rigward tal-approprjazzjonijiet tal-impenji. Għall-approprjazzjonijiet tal-ħlasijiet, l-impatt tad-deċiżjoni se jitqassam fuq is-snin finanzjarji 2010 u 2011, b’livell ta’ ħlasijiet stmat għal 750 miljun fis-sena. F’konformità mal-Artikolu 71(1) tar-R 1698/2005, in-nefqa kollha mġarrba mill-Istati Membri, mid-data li l-Kummissjoni tirċievi (sa mhux aktar tard mit-30.6.09) t-talba għal emenda tal-programm, se tkun eliġibbli għar-rimborż. Madankollu, ir-rimborż mill-Kummissjoni jista’ jseħħ biss ladarba jiġu approvati l-programmi emendati, x’aktarx wara l-15.10.09, u dan ifisser li d-dikjarazzjoni lill-Kummissjoni ssir f’Jannar 2010 u r-rimborż fl-2010. L-Anness għad-deċiżjoni jirrifletti l-ammonti mqiegħda għad-dispożizzjoni għall-iżvilupp rurali qabel il-modulazzjoni u t-trasferimenti oħrajn mill-infiq marbut mas-suq u l-ħlasijiet diretti tal-PAK. (2) Il-finanzjament addizzjonali għall-impenji fl-2009 huwa possibbli peress li l-ammont meħtieġ huwa disponibbli taħt il-marġni tal-intestatura 2 għall-2009. Baġit ta’ Emenda se jkun disponibbli għal dan l-ammont. Ta’ min wieħed jinnota li ċ-ċifri tal-implikazzjoni finanzjarja f’din id-dikjarazzjoni finanzjarja huma riflessi wkoll fid-dikjarazzjoni li tikkorrispondi għall-emenda tar-Regolament (KE) Nru 1698/2005/KE. |[1] ĠU C…, …, p. ….[2] ĠU C…, …, p. ….[3] ĠU C…, …, p. ….[4] ĠU C…, …, p. ….[5] ĠU L 277, 21.10.2005, p. 1.[6] ĠU L …, …, p. ….[7] ĠU L …, …, p. ….[8] ĠU L …, …, p. ….[9] ĠU L 195, 15.7.2006, p. 22.[10] ĠU L …, …, p. ….[11] Għall-ĠU: jekk jogħġbok daħħal in-numru tad-Deċiżjoni msemmija fin-nota ta’ qiegħ il-paġna 9.[12] ĠU L 277, 21.10.2005, p. 1.[13] ĠU L 195, 15.7.2006, p. 22.